Tatjana Ždanoka

Tatjana Ždanoka (vene keeles Татьяна Аркадьевна Жданок; sündinud 8. mail 1950 Riias) on Läti matemaatik ja poliitik, endine Euroopa Parlamendi liige. Ta on Läti Vene Liidu liige.

Ta sündis Riias juudi-vene segaperekonnas. 1972. aastal lõpetas ta Läti Riikliku Ülikooli matemaatika- ja füüsikateaduskonna matemaatikuna. 1980. aastal kaitses ta füüsika-matemaatikakandidaadi kraadi, 1992. aastal kaitses ta füüsika-matemaatikadoktori väitekirja.

Ta on kuulunud NLKP-sse. 1988. aastal astus ta Läti Rahvarindesse, kuid 1989. aastal läks üle Läti Interrindesse. Aastail 1989–1994 oli ta Riia linnanõukogu liige, aastail 1990–1993 Läti Vabariigi Ülemnõukogu liige. 

1996. aastal sai Tatjana Ždanoka Läti Vabariigi kodanikuks. Ta on neljal korral (aastail 2004, 2009, 2014 ja 2019) valitud Euroopa Parlamenti Läti saadikuna. Jaanuaris 2018 teatas Ždanoka, et kavatseb lahkuda Euroopa Parlamendist ning kandideerida Saeima valimistel. 5. märtsil asus tema asemel Euroopa Parlamendis tööle Miroslavs Mitrofanovs.

Läti valimiskomisjon otsustas 21. augustil 2018 keelata Ždanokal sügisestel parlamendivalimistel osalemise, tuginedes Läti põhiseaduskohtu otsusele, mille järgi ei saa pärast 1991. aasta 31. jaanuari Nõukogude Liidu Kommunistlikus Parteis või Interrindes osalenud isikud Läti valimistel osaleda.

Viited

Välislingid 
https://www.europarl.europa.eu/meps/et/28619/TATJANA_ZDANOKA/home

Läti poliitikud
Lätist valitud Euroopa Parlamendi liikmed
Matemaatikud
Läti Ülikooli vilistlased
Sündinud 1950